Beninska palača
Osnovan u 11. vijeku, Benin je bio moćno zapadnoafričko carstvo koje se razvijalo u šumama zapadno od rijeke Niger. Bogatstvo Benina temeljilo se na trgovini: transsaharskoj trgovini sa afričkim kraljevinama u savani koja je povezivala Beninsko carstvo sa Sredozemljem i Srednjim istokom te priobalnoj trgovini s Evropljanima. Beninski **obe**, ili kraljevi, kontrolirali su tu trgovačku mrežu. Nevjerojatno moćni, živjeli su u kraljevskim palačama u glavnom gradu Benina. Godine 1897. Benin su zauzeli Britanci što je značilo i nestanak carstva.

### Granice carstva

Beninsko Carstvo bilo je u današnjoj Nigeriji gdje se danas nalazi grad Benin. I grad i republika zapadno od Nigerije dobili su ime po tom starom carstvu. Središte Beninskog Carstva bilo je u veličanstvenom glavnom gradu Beninu. Kroz grad prolazi široka cesta, a grad je okružen golemim zemljanim zidinama. Zidine imaju obrambenu ulogu i trebalo je puno vremena da se sagrade. Njihova veličina označava simbol moći beninskih kraljeva. U gradu se nalazi kraljevska palača i područja gdje su živjeli zanatlije.

Cehovi zanatlija
----------------

 Maska iz Beninskog Carstva
U Beninu su postojali cehovi zanatlija, kao što su kožarski radnici, kovači, bubnjari, tkalci, stolari, rezbari slonovače i ljevači mjedi. Ljevači mjedi osnovali su jedan od najvažnijh cehova. Izrađivali su čuvene >> brončane << glave i metalne pločice za kraljevske palače. Beninske >> brončane << glave zapravo su izrađene od mjedi. Njima se slavila uspomena na obe i članove njihovih obitelji, dvorske svečanosti čak i na europske trgovce. Glave su bile ukrašene izrezbarenom slonovačom, a držale su se u svetištima kraljevskih palača.

### Mjedene pločice

Izrezbarene pločice ukrašavale su drvene stupove koji su podupirali krov kraljevske palače. Ocrtavale su život na dvoru i važne događaje, kao što je kraljevo uručivanje darova dvoranima. Bogato ukrašene slonovske kljove bile su među najluksuznijom beninskom robom. Svu trgovinu slonovačom kontrolirali su obe. Ako su lovci na slonove ubili slona, jednu kljovu morali su dati obi, a tek su onda mogli prodati onu drugu.

Trgovina
--------

Vjekovima je Benin trgovao sa afričkim kraljevstvima na sjeveru, među kojima je bilo i Songajsko Carstvo. Dolazak Europljana početkom 15. vijeka narušio je ove tradicionalne odnose i uspostavljena su nova trgovačka pravila. U Beninu su trgovci za velike kupnje koristili predmete u obliku narukvica, a nazivali su ih ***manille***, dok su za kupnju manjih stvari koristili sičušne, bijele ***kauri-školjke***. Ploveći morem portugalski trgovci u Beninu su kupovali robove, papar, tkaninu, zlato i slonovaču a plaćali su manillama, kauri-školjkama i topovima.

### Oba Ewuare Veliki

Ratnički kralj **Ewuare** (v.1440.-1480.) ponovo je sagradio grad Benin i pod njegovom vlašću okolni teritorij poprimio je najveće razmjere. Ewuare je uspostavio i tradiciju prava *sukcesivnog nasljedstva*. Godine 1897. u znak odmazde za napad na jednu britansku zabavu, Britanci su zapalili i opljačkali grad Benin, protjerali obu i nametnuli Beninu kolonijalnu vlast.

### Vremenska tablica

| ***Godine*** | ***Historijske karakteristike*** |
| --- | --- |
| 11. vijek | U šumama Nigerije osnovano Beninsko Carstvo. |
| 1450. | Vrhunac Beninskog Carstva. |
| 1486. | Portugalski istraživač **Alfonso d´Aveiro** prvi 
je Evropljanin koji stiže u Benin; ubrzo nakon toga 
beninski poglavica uspostavlja trgovačke odnose s Portugalcima. |
| 1500-e. | S Beninskim Carstvom počinju trgovati engleski,
nizozemski i francuski trgovci. |
| 16. vijek | Portugalski kralj šalje kršćanske misionare u Benin da 
preobrate obu **Esigiea** i sagrade crkve. |
| 1688. | Nizozemac ***Olfert Dapper*** piše povijest Benina. |
| 1700-e | Carstvo slabi zbog borbi oko nasljedstva. |
| 1897. | Britanija silom preuzima Benin. |
| 1960. | Nigerija, uključujući i staro Beninsko Castvo, stječe nezavisnost. |
|

Izvori
------

1. ↑  Robert W. Strayer, Ways of the World: A Brief Global History with Sources, Bedford/St. Martin's: 2012. str. 695.-696.
2. ↑  Ben-Amos, Paula Girshick (1995). The Art of Benin Revised Edition. British Museum Press. str. 20. ISBN 0-7141-2520-2.

Vanjske veze
------------

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Beninsko Carstvo** |

|  |  |
| --- | --- |
| Normativna kontrola Uredi na Wikidati | 
* GND: 4069261-9
* NKC: ge484444

 |